Γ.Π.Σ. Όλυμπος Αγιάσου

Ο Γυμναστικός Ποδοσφαιρικός Σύλλογος Αγιάσου «ο Όλυμπος» είναι αθλητικός σύλλογος με έδρα την κωμόπολη της Αγιάσου στο νησί της Λέσβου. Έχει επίσημο έτος ίδρυσης το 1925 και αποτελεί ένα από τα παλαιότερα αθλητικά σωματεία του νησιού αλλά και του Βορείου Αιγαίου. Χρώματα του αποτελούν το πράσινο και το λευκό και η ονομασία του παραπέμπει στο ομώνυμο βουνό της νότιας Λέσβου όπου είναι χτισμένη η κωμόπολη της Αγιάσου.

Διαθέτει ενεργό τμήμα ποδοσφαίρου ανδρών και αγωνίζεται στο πρωτάθλημα της Ε.Π.Σ. Λέσβου. Έδρα του αποτελεί το «Χριστοφίδειο» Δημοτικό Γήπεδο Αγιάσου.Επίσημη ιστοσελίδα Ε.Π.Σ. Λέσβου

 Ιστορία 
Ιδρύθηκε το 1925 με την επωνυμία «Γυμναστικός Σύλλογος Αγιάσου» και λειτούργησε ως παράρτημα του Αναγνωστηρίου Αγιάσου. Το 1929 έγινε ξεχωριστός σύλλογος με την επωνυμία Γυμναστικός Ποδοσφαιρικός Σύλλογος Αγιάσου «ο Όλυμπος» λειτουργώντας τμήμα ποδοσφαίρου, ενώ κατά καιρούς λειτούργησε επίσης τμήματα στίβου καθώς και καλαθοσφαίρισης και πετοσφαίρισης όλων των ηλικιακών κατηγοριών με σημαντικές διακρίσεις και παρουσίες εντός και εκτός Λέσβου.

Η ανδρική ομάδα του ποδοσφαιρικού τμήματος κατέκτησε 3 φορές το πρωτάθλημα Ε.Π.Σ. Λέσβου, τις αγωνιστικές περιόδους 1983-84, 2004-05 και 2011-12. Την αγωνιστική περίοδο 1984-85 κατέκτησε για 1η και μοναδική φορά στην ιστορία του το Κύπελλο Ε.Π.Σ. Λέσβου νικώντας με 2-1 στον τελικό τον Κεραυνό Αγίου Δημητρίου Λήμνου.Αρχείο κυπελλούχων ΕΠΣ Λέσβου, epsl.gr Εκπροσώπησε την κωμόπολη της Αγιάσου και το νησί της Λέσβου στην Εθνική Ερασιτεχνική κατηγορία την αγωνιστική περίοδο 1984-85 και στην Δ΄ Εθνική κατηγορία την αγωνιστική περίοδο 2005-06. Την αγωνιστική περίοδο 2018-19 κατέκτησε για 4η φορά στην ιστορία του το πρωτάθλημα Ε.Π.Σ. Λέσβου αλλά δεν κατάφερε να δηλώσει συμμετοχή στην Γ΄ Εθνική κατηγορία.Δεν κατεβαίνει στην Γ' Εθνική ο Όλυμπος Αγιάσου, sportlesvos.gr

 Τίτλοι – Διακρίσεις 
 Τίτλοι 
 5 Πρωταθλήματα Α΄ Κατηγορίας Ε.Π.Σ. Λέσβου:
 1983-84, 2004-05, 2011-12, 2018-19, 2024-25
 1 Κύπελλο Ε.Π.Σ. Λέσβου:
 1984-85

 Παραπομπές 

 Πηγές 
 Ο Γ.Π.Σ. Όλυμπος Αγιάσου στη Δημοτική Ενότητα Αγιάσου
 Η ιστορία του Αναγνωστηρίου Αγιάσου

Κατηγορία:Αθλητικοί σύλλογοι νήσου Λέσβου
Κατηγορία:Ιδρύσεις αθλητικών συλλόγων το 1925
Κατηγορία:Ποδοσφαιρικές ομάδες Ελλάδας
Κατηγορία:Ιδρύσεις ποδοσφαιρικών ομάδων το 1925